**Press Clipping: Verski ekstremizam u Crnoj Gori**

**Mitropolit crnogorsko-primorski Amfilohije**: (www.vijesti.me) Slova nijesu beznačajna, onaj ko promijeni azbuku on mijenja mnogo šta drugo. Mijenja se vjera, moral i obraz, mijenja se ono čime su se ljudi prosvećivali kroz vjekove", rekao je Amfilohije "Dvije su opake i otrovne bolesti harale ovim prostorima - "poturčenjaštvo" i "brozomora", kazao je mitropolit crnogorsko-primorski Amfilohije u Kolašinu u besjedi povodom slave hrama Svetog Dimitrija. On je kritikovao Kolašince zbog toga što su nazivi njihovih preduzeća, prodavnica i ugostiteljskih objekta ispisani latinicom. "Sramota je da je Kolašin danas postao latinični grad. Slova nijesu beznačajna, onaj ko promijeni azbuku on mijenja mnogo šta drugo. Mijenja se vjera, moral i obraz, mijenja se ono čime su se ljudi prosvećivali kroz vjekove", rekao je Amfilohije i blagosiljao jedinog Kolašinca, koji je naziv svoje pekare ispisao ćirilicom.[[1]](#footnote-1)

**Mitropolit crnogorsko-primorski Amfilohije**:(www.vijesti.me) Amfilohije je ocijenio da je Đukanović takvu odluku donio u ime Vlade, ali ne i u ime Crne Gore. Mitropolit crnogorsko-primorski Amfilohije oštro je kritikovao premijera Crne Gore Mila Đukanovića zbog uvođenja sankcija Rusiji. Amfilohije je sa promocije knjige "Vratiti se Rusiji" podsjetio na reči Svetoga Petra Cetinjskog iz njegovog zavještanja i premijeru Đukanoviću poručio da treba pažljivo da ih pročita. "'Ko ne bio vjeran jednojezičnoj, jednokrvnoj Rusiji, dabogda živo meso od njega otpadalo, bio proklet tri puta i 3000 puta od mene.' To je ono što je ostavio Sveti Petar Cetinjski svojim Crnogorcima, pa bi bilo dobro da i sadašnji predsjednik Vlade Crne gore pročita ove riječi u trenutku kada po prvi put u istoriji zavodi sankcije Rusiji", kazao je Amfilohije. Amfilohije je ocijenio da je Đukanović takvu odluku donio u ime Vlade, ali ne i u ime Crne Gore i Crnogoraca. "Bilo bi tužno i smiješno da nije istinito. Sve smo mogli očekivati u Crnoj Gori, ali to nismo mogli očekivati", rekao je Amfilohije.[[2]](#footnote-2)

**Mitropolit crnogorsko-primorski Amfilohije** (www.rtcg.me) nazvao je Paradu ponosa, zakazanu za 2. novembar 2014. god., paradom smrti i uništenja koja, kako je naveo, obesmišljava sve što je ljudsko. Mitropolija crnogorsko-primorska organizovala je danas u Podgorici litiju, u susret crkvenom prazniku Sveta Petka koji se slavi u ponedeljak. Litija koja je prošla podgoričkim ulicama, od Hrama Hristovog vaskrsenja, preko mosta Milenijum i ulicom Slobode, bila je posvećena porodici i rađanju djece. Amfilohije je na liturgiji u Hramu, koja je prethodila litiji, rekao da je "bog stvorio muško i žensko, i sve što je u njima je u funkciji života". "U toj funkciji, najsvetija funkcija je upravo rađanje djece", kazao je Amfilohije, prenijela je Televizija Vijesti. Komentarišući predstojeću Paradu ponosa, on je rekao da je to "parada smrti i uništenja". "To je parada ubistva i uništenja ploda ljudskoga, parada samoubistva. To je parada obesmišljenja svega onoga što jesmo i što nosimo u sebi", poručio je Amfilohije.[[3]](#footnote-3)

**Joil Bulatović**, (www.vijesti.me) sveštenik iz manastira Ćirilovac, savjetovao je porodici preminule osobe da ne donira srce teško bolesnoj majci troje djece, iako Srpska pravoslavna crkve načelno podržava doniranje organa. Kako prenosi "Blic", u Kliničkom centru Srbije su se, spletom okolnosti, u nedjelju pojavila dva kadaverična donora srca, a primaoci organa su odmah o tome obaviješteni. Srce prvog od njih spaslo je život Zoranu Grubinu iz Bačke Palanke, a drugo zbog tvrdog stava Joila Bulatovića, nikada nije stiglo do pacijentkinje koja ga je čekala. Porodica preminulog muškarca starog 44 godine odlučila je da prvo konsultuje ovog “duhovnika”, a nakon poziva koji su obavili iz prostorija KCS, ljekarima su ipak saopštili da ne pristaju na doniranje organa, piše "Blic". “Ja kažem: Ja smatram da je po božjem da se ne smiju presađivati organi, zato što je Gospod njega stvorio i on mu je dao koliko će da živi”, ispričao je Bulatović novinaru TV Vijesti o kontroverznom slučaju, i dodao: “Život na Zemlji može se produžiti molitvom, a nikako presađivanjem”. U slučaju presađivanja srca, Bulatović smatra da osoba koje je primila taj organ dobija osobine preminulog. “Čitali ste o onom događaju na Kosovu, što je onaj Njemac, što su mu bili presadili srce, došao u njihovu kuću (preminulog) a dijete je reklo: 'Tata'.”[[4]](#footnote-4)

**Damir Slaković** (www.vijesti.me) na Fejsbuk profilu napisao da Rifata Rastodera(SDP), Azru Jasavić(Pozitivna) i Dritana Abazovića(URA) “čeka ovaj nož ukoliko se ne pokaju” Baranin Damir Slaković, koji tvrdi da se priključio ISIL-u u području  između Sirije i Iraka,   uputio je  preko svog Fejsbuk profila prijetnje   građanima Bara, navodeći da će “Islamska država (ISIL)  doći i da neće imati milosti”. Slaković  je istovremeno  prijetio i poslanicima Rifatu Rastoderu (SDP), Dritanu Abazoviću (URA) i Azri Jasavić (Pozitivna). Slaković je prijetnje naslovio: “Poruka za moj rodni grad Bar, koji se nalazi u Crnoj Gori!” “Znajte o sufije, o derviši, o murdžije, o novotari, o dunjalučari, o munafici, o džahili... da će Islamska drzava uz Allahovu dozvolu i pomoć stići tamo, i da će očistiti taj grad i islam u njemu od prljavština i laži koje vi iznosite i praktikujete. I neka znaju glavni IMAMI (neimami) grada Bara, da ukoliko ih zateknemo u stanju u kakvom su sad, i da ukoliko se ne pokaju i ne okrenu pravom islamu, nećemo imati milosti i prema njima!!![[5]](#footnote-5)

**ISIL** (portalanalitika.me): Sa teritorije Crne Gore u Irak i Siriju otišlo je 30 islamskih dobrovoljaca, koji se bore u redovima Islamske države (ISIL), navodi se u analizi Radija Slobodna Evropa. Američka Centalna obavještajna agencija (CIA) tvrdi da polovinu pripadnika ekstremističke grupe Islamska država čine borci iz drugih zemalja, a Radio Slobodna Evropa (RSE) navodi da ih dosta ima i iz BiH, Albanije, sa Kosova, poslije Saudijske Arabije, Tunisa i Maroka. Srbija se, prema infografici predstavljenoj na sajtu RSE, sa samo tri borca na strani islamskih ekstremista nalazi u grupi zemalja sa najmanjim brojem takvih boraca. Iz Bosne i Hercegovine se Islamskoj državi pridružilo 350 boraca, sa Kosova 150, a iz Albanije 140, dok je iz Makedonije 20 dobrovoljaca otišlo u džihad. U analizi se, među zemljama koje prednjače po broju dobrovoljaca na strani islamista, sa više od 600 boraca, navode i Francuska, Britanija i Jordan. (Blic, Vijesti).[[6]](#footnote-6)

**Podgoričanin Mirza Haklaj** (www.novosti.rs), pripadnik ID, ubijen na ratištu, potvrdila njegova porodica. Bio akter snimka, na kojem su upućene pretnje državama Balkana. ONO čime se mesecima spekulisalo danas je potvrdila porodica Haklaj iz Podgorice, a to je da je njihov Mirza poginuo na ratištu u Siriji. On je jedan od aktera snimka ID-a, koji je objavio El Hadžat medija centar, na kojem su upućene pretnje državama Balkanskog poluostrva, a u toj dalekoj zemlji ratovao je pod imenom Ebu Merdija. Podgorički muslimani pamte kada je Mirza pre odlaska na ratište maltretirao imame u Osmanagića džamiji u glavnom gradu Crne Gore. Pre odlaska u Siriju Mirza je živeo u podgoričkom naselju Stara varoš, a vest da je poginuo porodici u Crnoj Gori potvrdila je njegova supruga. Mirza je pre odlaska na ratište saopštio rodbini u Podgorici da sa trudnom suprugom i dvoje dece odlazi u Tunis. On nije jedina žrtva sa ovih prostora. U borbama na tlu Sirije poginuo je i Rožajac Adis Salihović. Sa njim je u akciji napada na jedan zatvor stradao i Eldar Kundaković iz Novog Pazara, pod imenom Ebu Bera. Priča se da ratnike iz Crne Gore u jedinicima Islamske države finansiraju Mirsad Ajderpašić iz okoline Berana, kao i braća Fatos i Fuat Hadžiju, koji žive u Luksemburgu.[[7]](#footnote-7)

**Šokantna procena Veća za nacionalnu bezbednost uoči proslave Dana nezavisnosti** (www.novosti.rs)**.** Istrage oko "Telekoma", tajnih računa porodice Marović, suđenja za ubistvo inspektora Šćekića, Duška Jovanovića, Zavale, pretvaraju se u farsu, a država polako ali sigurno u očima svojih građana gubi autoritet i poverenje. Postajemo besudna zemlja. Ovde jača uticaj ekstremnih ideologija i verskih organizacija uvezenih sa drugih prostora koje vrbuju mlade siromašne ljude nudeći im ekstremne verzije islama, potpuno suprotne od tolerantnog i kosmopolitski orijentisanog tradicionalnog islama na ovim prostorima, podstiču ih na ekstremizam i terorizam - kaže Medojević.[[8]](#footnote-8)

Željko Vukčević

jul 2015. godine

1. Amfilohije: "Sramota je što je Kolašin posao latinični grad", http://www.vijesti.me/vijesti/amfilohije-sramota-je-sto-je-kolasin-postao-latinicni-grad-804335, Datum objave: 08. 11. 2014 , Datum pristupa: 07.07.2015. [↑](#footnote-ref-1)
2. Amfilohije: "Ko izdao Ruse, meso mu o'palo", http://www.vijesti.me/vijesti/amfilohije-ko-izdao-ruse-meso-mu-opalo-205268, Datum objave:30.04.2014 , Datum pristupa: 07.07.2015. [↑](#footnote-ref-2)
3. Amfilohije: Nije parada ponosa već smrti i uništenja, http://www.rtcg.me/vijesti/drustvo/70229/nije-parada-ponosa-vec-smrti-i-unistenja.html, Datum objave: 25.10.2014, Datum pristupa: 03.07.2015. [↑](#footnote-ref-3)
4. Joil Bulatović: Život na Zemlji može se produžiti molitvom, a ne presađivanjem, http://www.vijesti.me/vijesti/joil-bulatovic-zivot-na-zemlji-moze-se-produziti-molitvom-a-ne-presadjivanjem-790530, Datum objave: 11.08.2014, Datum pristupa: 03.07.2015 [↑](#footnote-ref-4)
5. Slaković: ISIL će doći u Bar, nećemo imati milosti, http://www.vijesti.me/vijesti/isil-ce-doci-u-bar-necemo-imati-milosti-831796 Datum objave: 02. 05. 2015, Datum pristupa: 03.07.2015. [↑](#footnote-ref-5)
6. "Iz Crne Gore 30 ratnika u ISIL-u", http://portalanalitika.me/clanak/162143/iz-crne-gore-30-ratnika-u-isil-u, Datum objave: -11.09.2014. , Datum pristupa: 07.07.2015. [↑](#footnote-ref-6)
7. "Mirza iz Podgorice poginuo u Siriji", http://www.novosti.rs/vesti/planeta.300.html:551796-Mirza-iz-Podgorice-poginuo-u-Siriji, Datum objave: 06.06.2015., Datum pristupa: 07.07.2015. [↑](#footnote-ref-7)
8. "CG: Kriminal je jači od države", http://www.novosti.rs/vesti/planeta.300.html:549062-CG-Kriminal-je-jaci-od-drzave, Datum objave:.21.05.2015 , Dtum pristupa: 07.07.2015. [↑](#footnote-ref-8)